|  |  |
| --- | --- |
| novi logo 2 | *ОШ ''ИВО ЛОЛА РИБАР'', Нови Сад*  *Краљевића Марка 2а*  *Тел: 021/ 472- 17 72*  *Е-mail: skola@osivololaribar.edu.rs* |

**ОБАВЕШТЕЊЕ ЗА РОДИТЕЉЕ БУДУЋИХ ПРВАКА**

У први разред школске 2025/2026. године, редовно се уписују деца рођена 2018. године и током јануара и фебруара 2019. године.

Деца која су рођена у периоду од 01.03.2019. године до 01.09.2019. године, а чији родитељи желе да она пођу раније у школу, могу да се у периоду редовног уписа пријаве за тзв. превремени упис, односно проверу спремности за полазак у школу, искључиво код психолога школе.

За све информације, можете нас контактирати путем телефона 021/4721-772, као и путем мејла skola@osivololaribar.edu.rs.

Обавештавамо родитеље будућих првака да ће и ове године моћи електронским путем да закажу на Порталу еУправа термин за упис детета у основну школу.

Електронско заказивање термина за упис у први разред ће бити доступно од 24. марта до 31. маја 2025. године.

Да би сте заказали термин за упис и тестирање детета у ОШ потребно је да:

* Будете регистрован корисник, односно имате креиран налог на државном порталу за електронску идентификацијуeID.gov.rs
* Покренете услугу на Порталу еУправа (Услуге → Образовање → еЗаказивање термина у ОШ)
* Закажете термин у школи којој Ваше дете територијално припада или уколико сте поднели молбу да се ваше дете упише, а територијално не припадате нашој школи.

Приликом уписа **НИЈЕ ПОТРЕБНО** да прилажете документа, јер ће их школа прибавити по службеној дужности, и то:

* Извод из матичне књиге рођених
* Уверење о пребивалишту
* Уверење о похађању припремног предшколског програма
* Потврду о обављеном лекарском прегледу – лекарско уверење\*

\* Изузетак је само лекарско уверење уколико сте преглед обавили код приватног лекара.

**Напомена 1**: Термин можете да откажете 24 часа раније. Уколико не откажете термин и не дођете у заказаном термину у школу, систем Вам неће дозволити да наредних 14 дана резервишете нови термин за упис и тестирање детета у основну школу електронским путем. У том случају, родитељи ће морати директно да се обрате школи и закажу нови термин.

**Напомена 2**: Уколико родитељ није у могућности да закаже термин електронским путем, може да позове школу (021/4721-772) радним даном од 8 до 12 часова како би овлашћено лице школе заказало термин.